Ágætt er að lesa kaflana í þessari röð því nálgun Laugalækjarskóla byggir á fyrsta kaflanum . Megininntak Aðalnámskrár um námsmat Nýjar áherslur felst einkum í þrennu : Markmið náms og kennslu skal jafnan vera hæfni nemanda . Einkunnir skulu styðjast við lýsingar aðalnámskrár á hæfni nemenda . Aukin áhersla er á endurgjöf og leiðsögn til nemandans , þannig að matið nýtist nemandanum til að bæta sig . Markmið náms skal jafnan vera hæfni nemenda . Lýsingar á markmiðum náms neita nú Hæfniviðmið og beinast nú alfarið beinast að því sem nemandinn á að geta gert við lok námstíma / námslotu . Dæmin tvö hér fyrir neðan eru úr í íslensku og stærðfræði í nýjustu námskránni , Aðalnámskrá grunnskóla ( 2011 / 2013 ) : Nemandi getur . . beitt skipulegum og góðum vinnubrögðum við ritun , skipað efnisatriðum í samhengi og mótað málsgreinar og efnisgreinar á skýran hátt ( bls. 119 ) . nýtt einslögun , hornareglur og hnitakerfi til að teikna , greina og skapa rúmfræðilega hluti ( bls. 222 ) . Í eldri námskrám var algengt að viðfangsefnið væri í brennidepli en ekki er gerð tilraun til að lýsa því sem nemandinn átti að geta gert sjálfur við lok námstímabils . Hér að neðan má sjá dæmi sem er tekið úr Aðalnámskrá grunnskóla frá 1999 : Nemandi skoði mismunandi stíl og stílbrögð bókmenntaverka ( bls. 74 ) . Það að nemandi skoði eitthvað felur ekki í sér hvað hann getur við lok námstímans . Markmið af ofangreindu tagi er ekki að finna í nýjustu námskránni . Markmið sem lýsa hæfni nemanda eru þó vitaskuld ekki alger nýjung því í fyrri námskrám mátti stundum sjá markmið þar sem hæfni nemandans við lok námstíma var í brennidepli , hér má sjá annað dæmi úr Aðalnámskrá grunnskóla frá 1999 , úr kafla í íslensku : Nemandi á að hafa öðlast öryggi í að tjá hugmyndir sínar og skoðanir í rituðu máli ( bls. 73 ) . Einkunnir skulu miðast við fyrirfram skilgreindar hæfnilýsingar . Hlutfallareikningur á einkunnum hefur verið mikið nýttur fram að þessu en hann er snúinn í þessu nýja umhverfi . Lokaeinkunnir skulu gefnar á neðangreindum meginkvarða - finna skal þá einkunn sem best passar hæfni nemandans hverju sinni . Framúrskarandi hæfni og frammistaða í námi með hliðsjón af hæfniviðmiðum námsgreinar eða námssviðs . Nemandinn hefur náð þeirri hæfni sem lýst er í hæfniviðmiðum og að einhverju leyti farið fram úr þeim væntingum sem gerðar eru á námsárinu . Hæfni og frammistöðu í námi ábótavant með hliðsjón af hæfniviðmiðum námsgreinar eða námssviðs . Nemandinn hefur að litlu leyti náð þeirri hæfni sem lýst er . Kvarðinn er síðan útfærður fyrir hverja námsgrein og aldur nemenda . Almennt gildir að ef nemandi uppfyllir í öllum meginatriðum þá hæfni sem stefnt er að , skal hann að lágmarki fá einkunnina B. Hærri einkunn kemur aðeins til greina ef nemandinn hefur sýnt óvenju mikinn stöðugleika eða afburðahæfni í faginu . Einkunnin C þýðir almennt að nemandinn hefur ekki náð allri þeirri hæfni sem stefnt er að . Leyfilegt er að gefa einkunnirnar B + og C + ef nemandinn er á mörkum þess að ná einkunnunum A og B. Áhersla skal lögð á reglulega endurgjöf og leiðsögn til nemandans . Hér gegna hæfnilýsingarnar lykilhlutverki því endurgjöf og leiðsögn skila bestum árangri ef nemandinn og kennarinn hafa sameiginlegan skilning á lokatakmarkinu . Að auki er hvatt til þess að námsmat sé fjölbreytt , hvetjandi og að nemandinn iðki sjálfsmat . Í sjálfsmati felst m.a. að nemandinn læri að ígrunda nám sitt - bæði viðfangsefnin sem slík , eigin árangur og eigin námsleiðir - og fellur það vel að áherslum Laugalækjarskóla á notkun leiðarbóka og sýnismappa . Í aðalnámskrá er að finna hæfniviðmið fyrir 4. bekk , 7. bekk og 10. bekk . Þá er þar einnig að finna sérstök matsviðmið fyrir 10. bekk . Önnur viðmið eiga grunnskólarnir sjálfir að útbúa hver um sig . Það er því óhætt að segja að skólum sé gefið mikið frelsi um útfærsluna og þar af leiðandi falin mikil ábyrgð . Undanfarin misseri höfum við í Laugalækjarskóla aðlagað okkur að brettum áherslum . Í kennsluáætlunum Laugalækjarskóla er t.d. að finna hæfniviðmið fyrir hverja námsgrein í hverjum árgangi . Við nefnum það Laugó-hæfni . Lokaeinkunnir á hverju námsári eru gefnar í bókstöfum , samkvæmt kvarða aðalnámskrár . Laugalækjarskóli hefur átt í góðu samstarfi við aðra skóla um útfærslu á námsmatinu , bæði við Réttarholtsskóla og Hagaskóla . Nemandi getur nýtt reglur um topphorn , grannhorn og hornasummur til að finna óþekkt horn . Laugó hæfniviðmiðin eru birt nemendum í kennsluáætlunum og einnig með verkefnum og prófum . Eins og sjá má af þessari upptalningu er fyrst og fremst um að ræða finna efni sem lýtur að lokaeinkunn í 10. bekk . Því miður hafa menntayfirvöld lítið sem ekkert fjallað um námsmat að öðru leyti , né t.d. komið með leiðbeiningar eða dæmi um breytt vinnulag skólafólks í daglegri kennslu . Það hefur verið þrautin þyngri fyrir skólana að útfæra sína nálgun .